Tézy na MS zo SJL v školskom roku 2018/2019

JAZYK A SLOH

**Zvuková rovina jazyka**

Základné pojmy fonológie a fonetiky. Klasifikácia hlások. Hláskoslovný rozbor. Znelostná asimilácia. Ortoepia. Ortografia. Zvukové vlastnosti reči (prozodické vlastnosti).

**Lexikológia**

Sémantický trojuholník. Vzťahy medzi lexikálnymi významami slov. Slovná zásoba, systém slovnej zásoby. Obohacovanie slovnej zásoby.

**Morfológia**

Slovné druhy, charakterizovanie, určovanie slovných druhov, gramatické kategorie.

**Syntax**

Vetná syntax, vetné členy, určovanie vetných členov, delenie a určovanie viet podľa zloženia, členitosti, obsahu.

Polovetná syntax, nadvetná syntax.

**Štylistika**

Jazykové štýly – charakteristika, určovanie v texte.

Slohové postupy a ich útvary – charakteristika, určovanie v texte.

**Jazyková komunikácia**

Druhy komunikácie, princípy komunikácie

**Učenie sa**. Prístupy k učeniu. Faktory ovplyvňujúce učenie. Zefektívnenie učenia. Čítanie s porozumením.

Získavanie a spracovanie informácií. Zdroje informácií. Spôsoby záznamu textu. Bibliografický záznam.

**Všeobecné poznatky o jazyku**. Jazyk a písmo. Vývin jazyka. Indoeurópske jazyky

Národný jazyk. Formy národného jazyka. Nárečia. Vznik a vývin slovenského jazyka.

 LITERATÚRA

Periodizácia literatúry

Staroveká literatúra**. Sofokles – Antigona**,

Stredoveká literatura. Proglas, Život sv. Konštantína, Legenda o sv. Svoradovi a Benediktovi, Pieseň o Rolandovi (úryvky).

Humanizmus a renesancia. **Shakespeare - Hamlet.**

Baroková literatúra. **Gavlovič -** **Valaská škola mravúv stodola.**

Klasicistická literatúra. **Moliére –** **Lakomec,** Corneille-Cid**,**

**Kollár - Predspev zo Slávy dcéry.**

Romantická literatúra. **Puškin -** **Kapitánova dcéra.**

Slovenská romantická literatúra. **Chalupka** - **Mor ho!, J. Botto - Smrť Jánošíkova, Sládkovič – Marína (**výber básní), **Kráľ – Zakliata panna vo Váhu a divný Janko**.

Slovenská realistická literatúra. **Kukučín - Keď báčik z Chochoľova umrie**, **Timrava – Ťapákovci, Tajovský – Maco Mlieč.**

Literárna moderna – Baudelaire – Mrcina; **Krasko - Nox et solitudo** (výber básní)**.**

Avantgarda a jej vplyv na slovenskú medzivojnovú poéziu.

Nadrealizmus – Fabry.

Poetizmus – Novomeský.

Kubizmus– Apollinaire, Novomeský.

Vitalizmus – **Smrek (**výber básní).

Katolícka moderna - **Dilong** (výber básní).

Naturizmus v slovenskej próze. **Chrobák - Drak sa vracia.**

Socialistický realizmus. **Jilemnický – O dvoch bratoch, z ktorých prvý druhého vôbec nepoznal.**

Existencionalizmus. **Sartre - Múr**. **Bukovčan - Kým kohút nezaspieva**.

Slovenská poézia v období 1945 - 2000. **Rúfus (**výber básní), **Válek** (výber básní). Poppoézia. **Urban** (výber básní).

Postmoderna. Uplatnenie postmoderny v slovenskej literatúre. Mitana - Nočné správy.

Obraz doby v novele **Bednár - Kolíska.**

Obraz spoločenskej situácie v období po 2. svetovej vojne. **Mňačko - Ako chutí moc**

Rebeli bez príčiny**. Salinger – Kto chytá v žite.** Bítnická poézia.

**Literárne druhy a žánre, teória literatúry:**

Epos a jeho vývin. Hollý – Svatopluk.

Román. Typy románov, vývin románu.

Sociálno-psychologický a expresionistický román: **Hronský - Jozef Mak. Urban – Živý bič**

Vojnový román ovplyvnený expresionizmom: **Remarque - Na západe nič nové.**

Veršové systémy.

Dráma – základné pojmy z teórie drámy. Transformácia dramatického textu na epický a opačne. **Palárik - Zmierenie alebo Dobrodružstvo pri obžinkoch, J. G. Tajovský – Statky-zmätky, Bukovčan - Kým kohút nezaspieva.**

Absurdná dráma. Beckett – Čakanie na Godota. Prvky postmoderny a absurdný humor u **Lasicu a Satinského - Soirée.**

Trópy a figúry.

Kompozičné postupy v epických textoch.

Rozprávač, typy rozprávača.

Detektívna literatúra. Chandler - Žena v jazere.

Fantastická literatúra. Vedecko-fantastická literatúra.

*Pozn.* ***Zvýraznené diela sú určené na podrobnú analýzu.***

MATURITA ZO SLOVENSKÉHO JAZYKA A LITERATÚRY V ŠKOLSKOM ROKU 2018/ 2019

**Externá časť maturitnej skúšky**

Riadny termín EČMS a PF IČMS zo SJL v školskom roku 2018/2019 je 12. marec 2019.

EČ MS zo slovenského jazyka a literatúry je centrálne zadaný test obsahujúci osem ukážok. Ku každej ukážke sa viaže päť úloh s výberom odpovede a tri úlohy s krátkou odpoveďou. Čas na vypracovanie úloh testu je 100 minút. Po prestávke nasleduje PFIČ MS – slohová úloha. K nej je pripravený súbor štyroch tém, z ktorých si žiak vyberie jednu a k nej určenú žánrovú formu.

Trvanie EČ MS: 100 minút

Formát úloh: 40 úloh s výberom odpovede, 24 úloh s krátkou odpoveďou

Trvanie PFIČ MS: 150 minút

Rozsah: 1,5 – 3 strany

Slohové útvary na PFIČ, z ktorých budú vybrané 4:

* úvaha
* rozprávanie
* výklad
* charakteristika osoby
* beletrizovaný životopis
* diskusný príspevok
* slávnostný prejav
* umelecký opis

**Ústna forma internej časti maturitnej skúšky**

Na ÚFIČ MS si žiak žrebuje jedno zo schválených maturitných zadaní. Maturitné zadania pripravuje predmetová komisia slovenského jazyka a literatúry. Zadania vychádzajú zo ŠkVP a z cieľových požiadaviek na vedomosti a zručnosti maturanta z príslušného predmetu. **Maturitné zadania sa nezverejňujú**.

Zadania sa skladajú z dvoch úloh:

1. Úloha č. 1 je z jazykovej alebo slohovej zložky predmetu. Vychádza zo znalostí teoretického systému slovenského jazyka, ktoré potom žiak uplatní pri riešení praktických úloh.
2. Úloha č. 2 je zameraná na analyzovanie, interpretovanie a estetické hodnotenie umeleckého textu, pričom žiak uplatní vedomosti z literárnej teórie a literárnej histórie. Úlohou je zaradiť autora a dielo do obdobia, smeru, definovať základné znaky smeru, aplikácia na texte.

Pri ústnej odpovedi žiak prezentuje svoje vedomosti, zručnosti, schopnosť argumentovať a hodnotiť text, uplatňuje sa forma dialógu s členmi maturitnej komisie.

Príprava: 20 minút.

Odpoveď: 20 minút.

Študenti so zdravotným znevýhodnením majú čas upravený podľa odporučení špeciálneho pedagóga a schvaľuje ho riaditeľ školy.

Hodnotenie ústnej skúšky:

1. Práca s textom a praktické zvládnutie úlohy.
2. Rozsah teoretických vedomostí.
3. Pohotovosť pri odpovedi.
4. Prejav.
5. Štylizácia odpovede.
6. Správne využitie jazykových prostriedkov.

Každá úloha je hodnotená stupňom 1 až 5.

Váha hodnotenia jednotlivých úloh je 1 : 1.

**Klasifikácia a hodnotenie MS**

Každá časť MS sa hodnotí osobitne. EČ MS sa hodnotí percentom úspešnosti (pomer počtu správnych odpovedí k počtu všetkých odpovedí) a percentilom (vyjadruje, koľko percent všetkých žiakov dosiahlo horší výsledok v danom predmete v danom roku ako hodnotený žiak). PFIČ MS sa hodnotí percentom úspešnosti. ÚFIČ MS sa hodnotí známkou. N maturitnom vysvedčení sú hodnotenia z každej zložky skúšky, spoločná výsledná známka sa neurčuje. Určuje sa, či v predmete žiak zmaturoval alebo nezmaturoval.

Výsledky EČ a PFIČ MS oznámi žiakom riaditeľ školy najneskôr 10 dní pred termínom ÚFIČ MS (pred odchodom na „akademický týždeň“).

Žiak môže vykonať ÚFIČ MS bez ohľadu na výsledok EČ MS a PFIČ MS.

Žiak úspešne vykoná MS, ak

a) jeho hodnotenie ÚFIČ MS nie je horšie ako 3 (dobrý) a v PFIČ MS získa viac ako 25 % z celkového počtu bodov alebo v EČ MS získa viac ako 33 % z celkového počtu bodov, alebo

b) jeho hodnotenie ÚFIČ MS je 4 (dostatočný) a v PFIČ MS získa viac ako 25 % z celkového počtu bodov a súčasne v EČ MS získa viac ako 33 % z celkového počtu bodov.

Podrobnejšie informácie o maturitnej skúške sú dostupné na: <https://www.nucem.sk/sk/merania/narodne-merania/maturita>